கேள்வி: நாமக்கல் மாவட்டம் - வருவாய் வட்டங்கள் பற்றி தகவல் சொல்.
பதில்: நாமக்கல் மாவட்டத்தில் நாமக்கல் வட்டம், திருச்செங்கோடு வட்டம், இராசிபுரம் வட்டம், சேந்தமங்கலம் வட்டம், குமாரபாளையம் வட்டம், பரமத்தி-வேலூர் வட்டம், கொல்லிமலை வட்டம் மற்றும் மோகனூர் வட்டம் என 8 வட்டங்களும், 322 வருவாய் கிராமம் உள்ளது.[https://namakkal.nic.in/revenue-administration/ நாமக்கல் மாவட்டத்தின் வருவாய் வட்டங்களும், வருவாய் கிராமங்களும்]
கேள்வி: நாமக்கல் மாவட்டம் - சட்டமன்றம் மற்றும் நாடாளுமன்றத் தொகுதிகள் பற்றி நீங்கள் என்ன அறிந்துள்ளீர்கள்?
பதில்: நாமக்கல் மாவட்டத்தில் 6 சட்டமன்றத் தொகுதிகளும், ஒரு மக்களவைத் தொகுதியும் உள்ளது.[https://namakkal.nic.in/constituencies/ நாமக்கல் மாவட்ட சட்டமன்ற & நாடாளுமன்றத் தொகுதிகள்] தொகுதி மறுசீரமைப்பு நடவடிக்கையால் கபிலர்மலை சட்டமன்ற தொகுதி நீக்கப்பட்டுள்ளது, அது போலவே திருச்செங்கோடு, இராசிபுரம் (தனி) ஆகிய நாடாளுமன்ற தொகுதிகளும் நீக்கப்பட்டுள்ளன. 15 வது (2009 மே) மக்களவையிலிருந்து இதன் படியே தேர்தல் நடைபெறுகிறது.
கேள்வி: நாமக்கல் மாவட்டம் - இருப்புப்பாதை திட்டம் பற்றி விளக்கவும்.
பதில்: நாமக்கல் வழியாக சேலத்தில் இருந்து கரூர் அகலப் பாதை அமைக்கும் திட்டம் 1996-97 ல் ஒப்புதல் பெற்று நிறைவடைந்துள்ளது. மல்லூர், இராசிபுரம், புதுச்சத்திரம், நாமக்கல், லத்துவாடி, மோகனூர், வாங்கல் வழியாக புதிய சேலம் - கரூர் இருப்புப்பாதை திட்டம் செல்கிறது. காலையிலும் மாலையிலும் இத்தடத்தில் சேலம்-கரூர், கரூர்-சேலம் பயணிகள் தொடருந்துகள் இயக்கப்படுகின்றன.